Amplituud

Amplituud (ladina keeles amplitudo laius, ulatuvus) on ajas perioodiliselt muutuva (võnkuva) füüsikalise suuruse (signaali) maksimaalne hälve (suurim kaugus) stabiilsest tasakaalolekust või keskväärtusest. Amplituudi mõistet kasutatakse näiteks füüsikas seoses võnkumiste ja lainetega. Amplituud iseloomustab tippväärtusi näiteks vahelduvvoolus, audiosignaalis, helilaines, elektromagnetlaines, mehaanilises võnkumises (pendel, pillikeel, vibratsioon).

Amplituudi termini kasutamisest 
Amplituudi kasutatakse ka mittesinusoidselt muutuvatele perioodilistele suurustele ja nende hetkväärtustele teatud ajavahemiku kestel (näiteks helitehnikas).

Lisaks perioodiliselt muutuvate suuruste kirjeldamisele, kasutatakse amplituudi mõistet ka mitteperioodiliste muutuste kirjeldamiseks. Sel juhul võib amplituud tähistada näiteks muutuva suuruse kahe äärmise väärtuse vahet või suurimat suurust mis omandatakse. Mitteperioodilise suuruse amplituudi näiteks võib olla õhutemperatuuri amplituud (temperatuuridiagrammil) või maavärina amplituud (seismogrammil).

Harmoonilise võnkumise amplituud 
Lihtharmoonilise võnkumise korral on mingi suuruse  muutumine ajas ehk  kirja pandav valemiga

 ,

kus  on ringsagedus  ja  võnkumise algfaas ning  tähistab amplituudi ehk võnkuva suuruse maksimaalset hälvet keskväärtusest (siinusfunktsioon omab väärtusi vahemikus [-1, 1]).

Sumbuva harmoonilise võnkumise korral on amplituud  ajas kahanev suurus, mille saab kirja panna kujul

 ,

kus   amplituud ajahetkel ,  on naturaallogaritmi alus ning  on sumbumistegur. Seeläbi on sumbuva harmoonilise võnkumise korral suuruse  muutumine ajas kirja pandav kujul

Vaata ka
Aastane õhutemperatuuri amplituud
Ööpäevane õhutemperatuuri amplituud
Ökoloogiline amplituud

Viited 

Füüsika
Võnkumine